**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 36/2005 Z. z. o rodine a o zmene a doplnení niektorých zákonov v znení zákona č. 297/2005 Z. z., zákona č. 615/2006 Z. z., zákona č. 201/2008 Z. z. a zákona č. 217/2010 Z. z. sa mení a dopĺňa takto:

1. § 22 znie:

„§ 22

Manželstvo možno zrušiť rozvodom. K rozvodu môže dôjsť rozhodnutím súdu alebo dohodou manželov o rozvode manželstva.“.

1. V § 23 odsek 2 prvá veta znie:

„Ak jeden z manželov s rozvodom nesúhlasí, súd zisťuje príčiny, ktoré viedli k vážnemu rozvratu vzťahov medzi manželmi a pri rozhodovaní o rozvode na ne prihliada.“.

1. V § 23 sa za odsek 2 vkladá nový odsek 3, ktorý znie:

„(3) Skúmanie splnenia podmienok rozvodu manželstva podľa odseku 1 v konaní pred súdom možno nahradiť súhlasným vyhlásením manželov.“.

Doterajší odsek 3 sa označuje ako odsek 4.

1. Za § 26 sa vkladá nový § 26a ktoré znie:

„26a

Ak z manželstva nepochádzajú maloleté deti, môžu manželia uzavrieť dohodu o rozvode manželstva, ktorá si vyžaduje formu notárskej zápisnice.“.

1. V § 27 odsek 1 a odsek 2 sa za slová „po právoplatnosti rozhodnutia o rozvode manželstva“ vkladajú slová „alebo po uzavretí dohody o rozvode manželstva“.
2. V § 72 ods. 3 sa v prvej vete sa za slová „o rozvode“ vkladajú slová „alebo odo dňa uzavretia dohody o rozvode manželstva“.
3. Za § 119 sa vkladá nový § 119a, ktorý znie:

„§ 119a

Konanie o rozvod manželstva, o ktorom súd právoplatne nerozhodol do 31. augusta 2012, sa dokončí podľa doterajších predpisov.“.

**Čl. II**

Zákon č. 154/1994 Z. z. o matrikách v znení zákona č. 222/1996 Z. z., zákona č. 416/2001 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., 14/2006 Z. z., zákona č. 335/2007 Z. z. a zákona č. 204/2011 Z. z. sa dopĺňa takto:

V § 27 odsek 1 písm. d) sa za slová „právoplatný rozsudok o rozvode manželstva“ vkladá čiarka a slová „alebo dohoda o rozvode manželstva“.

**Čl. III**

Zákon č. 40/1993 Z. z. o štátnom občianstve Slovenskej republiky v znení zákona č. 70/1997 Z. z., zákona č. 515/2003 Z. z., zákona č. 36/2005 Z. z., zákona č. 265/2005 Z. z., zákona č. 344/2007 Z. z., zákona č. 445/2008 Z. z. a zákona č. 250/2010 Z. z. sa dopĺňa takto:

1. V § 8 ods. 3 písm. d) sa za slovo „rozsudok“ vkladá čiarka a slovo „dohodu“.
2. V § 9 ods. 6 písm. c) sa za slovo „rozsudok“ vkladá čiarka a slovo „dohodu“.
3. V § 9a ods. 4 písm. c) sa za slovo „rozsudok“ vkladá čiarka a slovo „dohodu“.

**Čl. IV**

Zákon č. 300/1993 Z. z. o mene a priezvisku v znení zákona č. 154/1994 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., zákona č. 13/2006 Z. z., zákona č. 344/2007 Z. z., zákona č. 564/2008 Z. z. a zákona č. 204/2011 Z. z. sa dopĺňa takto:

1. V § 4 odsek 3 sa za slová „o rozvode manželstva“ vkladajú slová „alebo odo dňa uzavretia dohody o rozvode manželstva“.
2. V § 11 odsek 2 písm. c) sa za slová „o rozvode manželstva“ vkladajú slová „alebo dohoda o rozvode manželstva“.

**Čl. V**

Zákon č. 404/2011 Z. z. o pobyte cudzincov a o zmene a doplnení niektorých zákonov sa dopĺňa takto:

V § 31 odsek 7 sa za slová „právoplatnosti rozhodnutia o rozvode manželstva“ vkladá čiarka a slová „uzavretia dohody o rozvode manželstva“.

**Čl. VI**

Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 369/1999 Z. z., zákona č. 441/2001 Z. z., zákona č. 660/2002 Z. z., 174/2004 Z. z., zákona č. 215/2004 Z. z., zákona č. 454/2004 Z. z., zákona č. 523/2004 Z. z., zákona č. 224/2006 Z. z., zákona č. 335/2007 Z. z. a zákona č. 216/2008 Z. z. sa dopĺňa takto:

1. V § 15 písm. d) sa vkladá nový bod 5, ktorý znie:

„5. údaje o dohode o rozvode manželstva“.

Body 5 až 8 sa označujú ako body 6 až 9.

1. V § 16 písm. d) sa vkladá nový bod 4, ktorý znie:

„4. údaje o dohode o rozvode manželstva“.

Body 4 až 7 sa označujú ako body 5 až 8.

**Čl. VII**

Tento zákon nadobúda účinnosť 1. septembra 2012.